Λουδοβίκος Β΄ της Βουρβόνης

Ο Λουδοβίκος Β' ο Καλός, γαλλ. Louis II le Bon (4 Φεβρουαρίου 1337 - 10 Αυγούστου 1410) από τον Οίκο των Βουρβόνων ήταν Κόμης του Κλερμόν και δούκας της Βουρβόνης (1356 – 1410).

Βιογραφία
Ήταν γιος του Πέτρου Α΄ δούκα της Βουρβόνης και της Ισαβέλλας των Βαλουά (αδελφής του Φιλίππου ΣΤ' της Γαλλίας). Έγινε ο τρίτος δούκας της Βουρβόνης (1356 - 1410) Archaeologia: or miscellaneous tracts relating to antiquity, Vol.20, (John Nichols and son:London, 1824), 236., καθώς κληρονόμησε το δουκάτο από τον πατέρα του, που σκοτώθηκε στη μάχη του Πουατιέ (1356).
Οι αναφορές λένε ότι ο Λουδοβίκος έπασχε από μια ασθένεια, που χαρακτηριζόταν σαν αστάθεια των νεύρων ή μεγάλη νευρικότητα και ήταν κληρονομική, αφού από την ίδια ασθένεια έπασχαν η αδελφή του Ιωάννα των Βουρβόνων (σύζυγος του Γάλλου βασιλιά Καρόλου Ε'), ο ανιψιός του Κάρολος ΣΤ' της Γαλλίας, ο πατέρας του Πέτρος και ο παππούς του Λουδοβίκου Α΄ δούκας της Βουρβόνης.

Το 1390 συμμετείχε σε Σταυροφορία μαζί με τους Γενοβέζους εναντίον των Χαφσιδών της Τύνιδας: πολιόρκησαν την πόλη Αλ-Μαχντίγια, αλλά δεν κατάφεραν να την καταλάβουν.Housley, Norman, The later Crusades, 1274-1580: from Lyons to Alcazar, (Oxford University Press, 1992), 286.

Οικογένεια
Ο Λουδοβίκος Β' νυμφεύτηκε στις (19 Αυγούστου 1371) την Άννα του Φορέ (1358 - 1417) κόμισσα του Φορέ και κόρη του Μπερώ Β' δελφίνου της Ωβέρνης. Παιδιά τους ήταν:
 Ιωάννης Α΄ 1381-1434, δούκας της Βουρβόνης.
 Ισαβέλλα 1384-μετά το 1451.
 Λουδοβίκος 1388-1404, κύριος του Μπωζέ.

 Πρόγονοι  

Παραπομπές

Πηγές
Archaeologia: or miscellaneous tracts relating to antiquity, Vol.20, (John Nichols and son:London, 1824), 236
Housley, Norman, The later Crusades, 1274-1580: from Lyons to Alcazar, Oxford University Press, 1992.

|-

Κατηγορία:Οίκος των Βουρβόνων
Κατηγορία:Δούκες των Βουρβόνων
Κατηγορία:Κόμητες του Κλερμόν